**ОБЩИНСКА ИЗБИРАТЕЛНА КОМИСИЯ - ХИСАРЯ**

П Р О Т О К О Л № 14

Днес, 22.10.2019 година от 17.30 часа се проведе редовно заседание на Общинска избирателна комисия - Хисаря, назначена с решение № 907-МИ от 30.08.2019 година на Централната избирателна комисия-София.

На заседанието присъстват:

|  |  |
| --- | --- |
| **Длъжност**  **в комисията** | **Име, презиме, фамилия** |
| ПРЕДСЕДАТЕЛ: | Диана Илиева Дишлиева |
| ЗАМ.-ПРЕДСЕДАТЕЛ: | Ангелина Петрова Петришка |
|  | Ива Димова Дечевска |
| ЧЛЕНОВЕ: | Тодорка Петкова Куковска |
|  | Мария Добрева Кинарова |
|  | Тинка Иванова Салутска |
|  | Пено Стоянов Бойновски |
|  | Минка Маринова Макавеева |
|  | Стоян Тонов Тонов |
|  | Иван Боянов Мавров |
|  | Мартин Мартинов Джинджев |
|  | Пенка Иванова Дишкелова |

Съгласно разпоредбата на чл.85, ал.3 от ИК заседанията на общинска избирателна комисия са редовни когато присъстват повече от половината от членовете й.

**След проверка на кворума се установи, че на днешното заседание присъстват 12 от всичките 13 члена.**

Съгласно чл. 85, ал. 2 заседанието се води от председателя на комисията Диана Дишлиева

Протоколът се води от зам. Председателя Ива Дечевска

**Диана Дишлиева**: За днешното заседание предлагам следния дневен ред по който да работим:

|  |  |
| --- | --- |
| 1. | Промяна в състава на членовете на СИК на територията на Община Хисаря, назначени с Решение № 81-МИ от 27.09.2019г. на Общинска избирателна комисия Хисаря за произвеждането на избори за общински съветници и за кметове на 27 октомври 2019 год. |
| 2. | Заличаване на регистрация на кандидат от кандидатската листа за общински съветници в община Хисаря, издигнат от политическа партия „НАЦИОНАЛНО ДВИЖЕНИЕ ЗА ПРАВА И СВОБОДИ“ при произвеждането на избори за общински съветници и за кметове на 27 октомври 2019 год. |
| 3. | Определяне на членове на Общинска избирателна комисия Хисаря за достъп до помещението, в което се съхраняват хартиените бюлетини и книжа и осъществяване на контрол при разпределението на хартиените бюлетини, протоколите и книжата на СИК/ПСИК при произвеждане на избори за общински съветници и за кметове, насрочени за 27 октомври 2019 г. |
| 4. | Упълномощаване на членове на Общинска Избирателна Комисия Хисаря за предаване на бюлетините, изборните книжа и материали на СИК/ПСИК при произвеждане на изборите за общински съветници и за кметове, насрочени за 27 октомври 2019 г. |
| 5. | Определяне на членове на Общинска избирателна комисия Хисаря за предаване на избирателните списъци на териториалното звено на ГД ГРАО след произвеждане на изборите за общински съветници и за кметове, насрочени за 27 октомври 2019 г. |
| 6. | Реда за предаване от СИК на Общинска избирателна комисия Хисаря на сгрешен при попълването му протокол с резултати от гласуването и получаване на нов протокол при произвеждане на изборите за общински съветници и за кметове, насрочени за 27 октомври 2019 г. |
| 7. | Предаване на Общинска администрация Хисаря на книжа и материали след произвеждане на изборите за общински съветници и за кметове, насрочени за 27 октомври 2019 г. |
| 8. | Текущи |

**Диана Дишлиева: Пристъпи се към гласуване на така предложения дневен ред.**

Гласували „ЗА“ - 12 членове. „ПРОТИВ“ – няма.

РЕШЕНИЕ: С 12 ГЛАСА „ЗА“ ОИК – Хисаря прие да работи по посочения по-горе дневен ред, и пристъпи към разглеждане на точките от дневния ред.

**Диана Дишлиева: Пристъпи се към гласуване на решение по точка 1.**

Относно: Промяна в състава на членовете на СИК на територията на Община Хисаря, назначени с Решение № 81-МИ от 27.09.2019г. на Общинска избирателна комисия Хисаря за произвеждането на избори за общински съветници и за кметове на 27 октомври 2019 год.

Гласували „ЗА“ - 12 членове. „ПРОТИВ“ – няма.

С 12 ГЛАСА „ЗА“ ОИК – Хисаря прие следното

**РЕШЕНИЕ 94-МИ:**

**1. Извършва** промяна в състава на СИК на територията на община Хисаря.

**2.** Членовете на СИК при изпълнение на своите функции са длъжностни лица по смисъла на чл. 93, т. 1 от Наказателния кодекс.

**3.** При изпълнение на функциите си членовете на СИК не могат да носят отличителни знаци на партии, коалиции от партии и местни коалиции, както и да провеждат предизборна агитация.

**4.** Издава удостоверения на назначените членове на СИК в Община Хисаря, област Пловдив.

**Пристъпи се към гласуване на решение по точка 2.**

Относно: Заличаване на регистрация на кандидат от кандидатската листа за общински съветници в община Хисаря, издигнат от политическа партия „НАЦИОНАЛНО ДВИЖЕНИЕ ЗА ПРАВА И СВОБОДИ“ при произвеждането на избори за общински съветници и за кметове на 27 октомври 2019 год.

Гласували „ЗА“ – 12 членове. „ПРОТИВ“ – няма

С 12 ГЛАСА „ЗА“ ОИК – Хисаря прие следното

**РЕШЕНИЕ 95-МИ:**

**1.ЗАЛИЧАВА** регистрацията на Анка Димитрова Георгиева, с ЕГН \*\*\*\*\*\*\*\*\*\* като кандидат за общински съветник, предложена от  политическа партия  „НАЦИОНАЛНО ДВИЖЕНИЕ ЗА ПРАВА И СВОБОДИ“ в кандидатската листа под № 6 за участие в изборите за общински съветници и за кметове на 27 октомври 2019 г. в община Хисаря и АНУЛИРА издаденото й Удостоверение за регистрация на кандидат за общински съветник.

**2.** Регистрираната с Решение № 63–МИ от 23.09.2019г. на Общинска избирателна комисия – Хисаря кандидатска листа за общински съветници, предложена от политическа партия „НАЦИОНАЛНО ДВИЖЕНИЕ ЗА ПРАВА И СВОБОДИ“ не се преподрежда, а мястото на отказалия се кандидат остава незаето.

**3.** При изписване на имената и номерата в кандидатските листи върху информационното табло пред изборното помещение и в кабината за гласуване срещу номера и на мястото на името на отказалия се кандидат се вписва „заличен“.

**4.** Настоящото решение да се изпрати за сведение и изпълнение на общинска администрация Хисаря.

**Пристъпи се към гласуване на решение по точка 3.**

Относно: Определяне на членове на Общинска избирателна комисия Хисаря за достъп до помещението, в което се съхраняват хартиените бюлетини и книжа и осъществяване на контрол при разпределението на хартиените бюлетини, протоколите и книжата на СИК/ПСИК при произвеждане на избори за общински съветници и за кметове, насрочени за 27 октомври 2019 г.

Гласували „ЗА“ - 12 членове. „ПРОТИВ“ – няма.

С 12 ГЛАСА „ЗА“ ОИК – Хисаря прие следното

**РЕШЕНИЕ 96-МИ:**

**Определя**  членове на ОИК Хисаря, които да имат достъп до помещението, в което се съхраняват хартиените бюлетини и книжа и да осъществяват контрол и да подпомогнат общинска администрация при разпределението на хартиените бюлетини, протоколите и книжата на СИК/ПСИК при произвеждане на избори за общински съветници и за кметове, насрочени за 27 октомври 2019 г., както следва:

**2.** Определените членове на ОИК Хисаря следва да са на разположение на 24 и 25 октомври, като след приключване на дейността по приемането на протоколите на СИК и ОИК, както и подпомагането на общинска администрация при разпределението на хартиените бюлетини, протоколите и книжата на СИК/ПСИК, да запечатат помещението с хартиена лента с подписите на всички членове на ОИК Хисаря.

**3.** Копие от настоящото решение да се изпрати на Общинска администрация Хисаря.

**Пристъпи се към гласуване на решение по точка 4.**

Относно: Упълномощаване на членове на Общинска Избирателна Комисия Хисаря за предаване на бюлетините, изборните книжа и материали на СИК/ПСИК при произвеждане на изборите за общински съветници и за кметове, насрочени за 27 октомври 2019 г.

Гласували „ЗА“ - 12 членове. „ПРОТИВ“ – няма.

С 12 ГЛАСА „ЗА“ ОИК – Хисаря прие следното

**РЕШЕНИЕ 97-МИ:**

**1. УПЪЛНОМОЩАВА** следните членове на ОИК Хисаря, които да представляват комисията при предаването на бюлетините, изборните книжа и материали при произвеждане на изборите за общински съветници и за кметове, насрочени за 27 октомври 2019 г. в предизборния ден за избирателния район, както и да подпишат Протоколите за предаването и приемането на изборните книжа и материали и плика с печата, както следва:

1. За селата – Михилци, Черничево, Старо Железаре, Ново Железаре, Паничери, Старосел, Мътеница, Красново, Кръстевич, Беловица и Мало Крушево – Иван Боянов Мавров– член на ОИК Хисаря; и
2. За гр. Хисаря – Минка Маринова Макавеева – член.

**2.** Упълномощените членове да извършат всички действия по предаването на бюлетините, изборните книжа и материали при произвеждане на изборите за общински съветници и за кметове, насрочени за 27 октомври 2019 г. в предизборния ден за избирателния район, както и да подпишат Протоколите за предаването и приемането на изборните книжа, плика с печата, както и да упражнят контрол при транспортирането и доставката им до предаването им на Секционните избирателни комисии и на ПСИК.

**3.** Препис от настоящото решение да се изпрати на Общинска администрация Хисаря.

**Пристъпи се към гласуване на решение по точка 5.**

Относно: Определяне на членове на Общинска избирателна комисия Хисаря за предаване на избирателните списъци на териториалното звено на ГД ГРАО след произвеждане на изборите за общински съветници и за кметове, насрочени за 27 октомври 2019 г.

Гласували „ЗА“ - 13 членове. „ПРОТИВ“ – няма.

С 13 ГЛАСА „ЗА“ ОИК – Хисаря прие следното

**РЕШЕНИЕ 98-МИ:**

**1.** Определя следните членове на Общинска избирателна комисия Хисаря, които да предадат по опис с протокол на ТЗ „ГРАО“ пликовете по т. 1 от Решение № 1129-МИ от 18.09.2019 г. на ЦИК с книжата в тях не по-късно от 31 октомври 2019 г. (за първи тур) и 07 ноември 2019 г. (за втори тур):

- Диана Илиева Дишлиева - председател,

- Иван Боянов Мавров– член

- Стоян Тонов Тонов – член.

**2.** За предаването на списъците по т. 1 от настоящото решение се съставя протокол в два екземпляра между Общинска избирателна комисия Хисаря и съответното звено на ГД „ГРАО“.

**Пристъпи се към гласуване на решение по точка 6.**

Относно: Реда за предаване от СИК на Общинска избирателна комисия Хисаря на сгрешен при попълването му протокол с резултати от гласуването и получаване на нов протокол при произвеждане на изборите за общински съветници и за кметове, насрочени за 27 октомври 2019 г.

Гласували „ЗА“ - 13 членове. „ПРОТИВ“ – няма.

С 13 ГЛАСА „ЗА“ ОИК – Хисаря прие следното

**РЕШЕНИЕ 99-МИ:**

**1.** Определя начина на връщане на сгрешения протокол (Приложение № 89-МИ и/или Приложение № 90-МИ от изборните книжа) и предаване на новия протокол с приемо-предавателен протокол (Приложение № 88-МИ) от изборните книжа от СИК на Общинска избирателна комисия Хисаря.

2. За предаване на сгрешения и получаване на нов формуляр на протокол всички членове на СИК и определеният с настоящото решение член на Общинска избирателна комисия Хисаря подписват приемо-предавателен протокол в два екземпляра – Приложение № 88-МИ от изборните книжа, в който се вписват фабричните номера на сгрешения и на новия формуляр на протокол, след което приемо-предавателният протокол се подписва от всички членове на СИК и от определеният член на Общинска избирателна комисия Хисаря.

3. Сгрешените секционни протоколи се описват по номера по реда на постъпване в опис, който се съхранява в Общинска избирателна комисия Хисаря.

4. Общинска избирателна комисия Хисаря изпраща сканирани екземпляри от сгрешените секционни протоколи и от описа за анализ по електронната поща на електронния адрес на ЦИК преди предаването им на общинската администрация по реда на т. 10 от Решение № 1180-МИ от 24.09.2019 г. на ЦИК.

5. Определя Председателя на Общинска избирателна комисия Хисаря да приема сгрешен протокол (Приложение № 89-МИ и/или Приложение № 90-МИ) и предава нов протокол с приемо-предавателен протокол (Приложение № 88-МИ) от изборните книжа на СИК:

- Диана Илиева Дишлиева - председател

**Пристъпи се към гласуване на решение по точка 7.**

Относно: Предаване на Общинска администрация Хисаря на книжа и материали след произвеждане на изборите за общински съветници и за кметове, насрочени за 27 октомври 2019 г.

Гласували „ЗА“ - 13 членове. „ПРОТИВ“ – няма.

С 13 ГЛАСА „ЗА“ ОИК – Хисаря прие следното

**РЕШЕНИЕ 100-МИ:**

1. Определя членове на Общинска избирателна комисия Хисаря да предадат на общинска администрация екземплярите от приемо-предавателните протоколи (Приложение № 88-МИ от изборните книжа) за Общинска избирателна комисия Хисаря и оригиналите на сгрешените секционни протоколи в 7-дневен срок от обявяване на резултатите от изборите по реда на чл. 87, ал. 1, т. 33 от ИК, едновременно с изборните книжа и материали по чл. 457, ал. 4 от ИК

2. Екземплярите от приемо-предавателните протоколи (Приложение № 88-МИ от изборните книжа) за Общинска избирателна комисия Хисаря и оригиналите на сгрешените секционни протоколи се предават от Общинска избирателна комисия Хисаря на Общинската администрация Хисаря в 7-дневен срок от обявяване на резултатите от изборите по реда на чл. 87, ал. 1, т. 33 ИК, едновременно с изборните книжа и материали по чл. 457, ал. 4 ИК. Екземплярите от приемо-предавателните протоколи и оригиналите на сгрешените секционни протоколи, както и изборните книжа и материали по чл. 457, ал. 4 ИК, се съхраняват в помещенията, определени от кмета на общината по чл. 445, ал. 8 ИК.

3. Екземплярите от приемо-предавателните протоколи и оригиналите на сгрешените секционни протоколи, както и изборните книжа и материали по чл. 457, ал. 4 от ИК, да се съхраняват в помещенията, определени от кмета на общината по чл. 445, ал. 8 от ИК.

4. Копие от настоящото Решение да се изпрати до Кмета на община Хисаря за сведение и изпълнение.

Неразделна част от настоящия протокол са присъствен лист с подписите на членовете,присъствали на заседанието и списък с отбелязване начина на гласуване на членовете на ОИК по взетите решения.

След изчерпване на въпросите от дневния ред заседанието бе закрито в 18.10 часа.

ПРЕДСЕДАТЕЛ:

Диана Дишлиева /П/

ЗАМ. ПРЕДСЕДАТЕЛ:

Ива Дечевска /П/